Glittering Generality

Midd Glittering Generality (uff daidsch soviel wie glänzendi Allg'moinhaid odda gliehende Allg'moinhaid), mändma inde Rhedorigg ä aalg'moini glitzernde odda gliehende, emodzional oschbrechende Phrase, wu so eng midd als wischdisch b'werdede Idje, Konzebde, Iwwazaischunge vabunne sinn, dasse a ohne waidare Informadzjone odda B'grindunge ä Iwwazaischungsgfad hodd. Solche Phrase finnen allg'moine Zuschdimmung unn Baifall. Haifisch abbeliernse on Gfiehl wie inde Bolidigg midd Vaddalondsliewe odda Haimadliewe, de Wunsch noch Friede, Fraihaid, Ruhm odda Ehr odda baide Werwung midd hausg'machd, frisch, neu etc. unn krischn Zuschdimmung ohne Briefung vun Grind. Tipischawais werrense inde PolitikBoldidigg,  Brobagonda, Werwung etc. vawend. Ofd sinn des Schlachwerda odda Slogans.https://www.ux1.eiu.edu/~bpoulter/2001/pdfs/propaganda.pdfEliane Perret, Propagandatechniken und Meinungsmanipulation, Genossenschaft Zeit-Fragen

De B'griff isch inde 1930er Johr vum Inschdidud fa Probagonda Analysis als änna vunde siewwe Probagondmiddl b'konnd worre.

 Wirgung 
Ä Glittering Generality hodd die Aischeschafde, dasse vage isch unn fa viele Laid än posidive Inhald hawen. Midd abschdragde, mehrdaidische odda leere B'griff, wie G'mainwohl, Reform, Mud, Demogradie, Fraihaid, Hoffnung, Patriotismus, Familiewerde, Schderge etc. odda Phrase wie finanzielle Vaondwordung etc., vabinnen viele Laid emodzional ebbes gudes, wasse wollen, uns deswesche als [[Vertrauen|vadrauwenswirdisch] empfindn unn so s'a nedd grdidisch hinnafrochen odda widdaschbreschen,Peter R. Hofstätter (Hrsg.): Psychologie. Das Fischer Lexikon, Fischer-Taschenbuch, Frankfurt am Main 1972, ISBN 3-436-01159-2 sondan sisch de Sach oschließe kennen. Die Schwierischkaide vun Sachverhald werren so uff die ausg'lesde Gfiehl vunde Laid reduzierd unn missn nemme erglerd werre. Wesche Denkfehla wieem Bschedischungsfehla naischen Laid d'zu ihre aische Werd unn Gfiehl zuzuschdimme unn ebbes als wah unn gildisch zu seje, efach wails sisch rischdisch onfiehld. Dursch die Vaghaid werren die Laid audomadisch d'zu g'brochd die inhaldlische Ligge midd aischenem Inhald zu fille, was ognehm b'qwem isch, wails die gaischdische Belaschdung varringad, wuma schunschd baim deng'ge iwwas komplexe Thema hedd.The PropWtach Project, Propaganda Techniques, 2025 Propwatch Inc.

Baisbiel 
Inde Werwung finnen sisch haufewais Baischbiel, wie vunde Aad

 „Frisches Bersch Schbrudlwassa, vunde roinschde Qwelle.“
 „Wunda-Diäd! Valierense G'wichd midd...“

Inde Bolodigg z. B. By Mary Gormandy White, Glittering Generalities Examples for Better Understanding , yourdictionary, 13.05.2021

 „Let's Make American Great Again“ vum Ronald Reagan
 „Make Amerika great again.“ unn „Amerika first!“ vum Donald Trump
 „Yes We Can“ vum Barrack Obama
 „A Time for Greatness“ vum John F. Kennedy

 Geschemiddl 
Um nedd uff die Glittering Generality roizufalle, komma sisch nochm Inschdidud fa Probagonda Analysis die Froche schdellepropaganda, 28.02.2011How to Detect Propaganda, Institute for Propaganda Analysis

 Was b'daided des Word aischendlisch wirglisch?
 Hodd die Idee än eschde B'zuch zude tatseschlische B'daidung vun dem Wort?
 Werdma ä Idee, wu nedd in moim Indresse isch, allä dodursch „vakaafd“, dassma ihr än Nome gewwe dud, wuma gfalld?
 Was sinn aischendlisch die Vorziesch vunde Idee selwa?

 Lidaradur 
 Vaeffendlischunge vum Inschdidud fa Probagonda Analysis, Internet Archive,
 Judi Brownell, Listening: Attitudes, Principles, and Skills, 7th Edition. Routledge, 2023, ISBN 9781032289045, 500 Seiten
 Magedah E. Shabo, Techniques of Propaganda and Persuasion, Prestwick House Inc., 2008, ISBN 978-1-58049-874-6
 Randal Marlin, Propaganda and the Ethics of Persuasion, Second Edition, Broadview Press,2013, ISBN 9781554810918 / 1554810914, 392 Seiten
 Harry Mills, Artful Persuasion: How to Command Attention, Change Minds and Influence People, 2000, Harry Mills., ISBN 0-8144-7063-7, 314 Seiten

 Guggschd a uff 
 Wieslword
 Makonda Schbruch
 Argumentum ad passiones

 Vawais 

Sachgrubb:Rhetorik
Sachgrubb:Manipulation